LT Europos Sąjungos oficialusis leidinys L 330/214

Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 113 — Vienodos nuostatos dėl transporto priemonių priekinių žibintų, skleidžiančių simetriškus artimosios arba tolimosios šviesos spindulius, arba abu šiuos spindulius, su kaitinamosiomis lempomis, patvirtinimo (1)

A. ADMINISTRACINĖS NUOSTATOS

0. TAIKYMO SRITIS

Ši taisyklė taikoma variklinių transporto priemonių priekiniams žibintams, kurie skleidžia simetrišką artimąją ir (arba) tolimąją šviesą ir kurie gali būti montuojami su stiklo arba plastiko sklaidytuvais ir su keičiamomis kaitinamosiomis lempomis (2) (3).

1. SĄVOKŲ APIBRĖŽTYS

Šioje taisyklėje

1.1. „Sklaidytuvas“ – tolimiausia žibinto (įrenginio) sudedamoji dalis, praleidžianti šviesą pro šviečiamąjį apšvietimo įtaiso paviršių.

1.2. „Danga“ – bet koks produktas arba produktai, kurių vienu ar keliais sluoksniais padengtas sklaidytuvo išorinis paviršius.

„Skirtingų „tipų“ žibintai“ – žibintai, kurie skiriasi šiomis esminėmis ypatybėmis:

1.3.1. prekės pavadinimu arba ženklu;

1.3.2. optinės sistemos savybėmis;

1.3.3. sudedamosiomis dalimis, dėl kurių naudojimo ar nenaudojimo kinta optiniai efektai, apibūdinami kaip atspindėjimas, refrakcija, sugertis ir (arba) deformacija;

1.3.4. skleidžiamo spindulių pluošto tipu (artimoji šviesa, tolimoji šviesa arba abu tipai);

1.3.5. sklaidytuvų ir dangos, jei naudojama, medžiagomis;

1.3.6. naudojamų kaitinamųjų lempų kategorija;

1.4. „Skirtingų „klasių“ (A, B, C arba D) priekiniai žibintai“ – žibintai, identifikuojami pagal tam tikras fotometrines nuostatas.

2. ŽIBINTO PATVIRTINIMO PARAIŠKA

Patvirtinimo paraišką turi pateikti prekės pavadinimo arba ženklo savininkas arba jo tinkamai įgaliotas atstovas. Paraiškoje turi būti apibrėžta:

2.1.1. ar priekinis žibintas skirtas spinduliuoti tiek artimąją šviesą, tiek tolimąją ar tik vieną iš jų;

2.1.2. su kurios klasės priekiniais žibintais (A, B, C ar D) paraiška susijusi;

2.1.3. naudojamos(-ų) kaitinamosios(-jų) lempos(-ų) kategorija, kaip išvardyta taisyklėje Nr. 37.

Su kiekviena patvirtinimo paraiška turi būti pateikiama:

2.2.1. pakankamai išsamūs brėžiniai (trimis egzemplioriais), kad būtų galima nustatyti tipą ir būtų parodytas priekinis žibinto vaizdas, sklaidytuvo brūkšniavimas (jei yra) ir skerspjūvis; brėžiniuose turi būti parodyta patvirtinimo ženklui numatyta vieta;

2.2.2. trumpas techninis aprašas;

2.2.3. du priekinio žibinto tipo pavyzdžiai;

(šis reikalavimas taikomas tik B, C ar D klasių priekiniams žibintams) naudojamos plastiko medžiagos, iš kurios pagaminti sklaidytuvai, bandymams:

trylika sklaidytuvų;

2.2.4.1.1. šeši iš šių sklaidytuvų gali būti pakeisti šešiais ne mažesniais kaip 60 × 80 mm dydžio medžiagos bandiniais, plokščiu arba išgaubtu išoriniu paviršiumi ir ne mažesne kaip 15 × 15 mm plokščia sritimi viduryje (kreivumo spindulys ne mažesnis kaip 300 mm);

2.2.4.1.2. kiekvienas toks sklaidytuvas arba medžiagos bandinys turi būt pagaminti tokiu pačiu būdu, kuris naudojamas masinės produkcijos gamyboje;

2.2.4.2. reflektorius, prie kurio pagal gamintojo instrukcijas gali būti montuojami sklaidytuvai.

2.3. Medžiagos, iš kurių gaminami sklaidytuvai ir dangos, jei naudojamos, turi būti pateikiamos su bandymų ataskaitomis, kuriose nurodytos tų medžiagų ir dangų charakteristikos, jei gaminiai jau buvo išbandyti.

3. ŽENKLINIMAS

3.1. Priekiniai žibintai, kuri buvo pateikti patvirtinimui gauti, turi turėti prekės pavadinimą arba paraiškos pateikėjo ženklą.

3.2. Ant sklaidytuvo ir ant korpuso (4) (5) turi būti pakankamo dydžio tarpai patvirtinimo ženklui ir papildomiems 4 pastraipoje nurodytiems simboliams; šie tarpai turi būti nurodyti anksčiau 2.2.1 pastraipoje pateiktuose brėžiniuose.

3.3. Priekinio žibinto galinėje dalyje nurodoma naudojamos kaitinamosios lempos kategorija.

4. PATVIRTINIMAS

4.1. Bendroji informacija

4.1.1. Jei visi priekinio žibinto tipo pavyzdžiai, pateikti pagal 2 pastraipą, atitinka šios taisyklės nuostatas, patvirtinimas turi būti suteiktas.

4.1.2. Kai sugrupuoti, sujungti į vieną visumą ar tarpusavyje sujungti žibintai atitinka daugiau kaip vienos taisyklės reikalavimus, gali būti tvirtinamas vienas tarptautinis patvirtinimo ženklas su sąlyga, kad kiekvienas iš sugrupuotų, sujungtų į vieną visumą ar tarpusavyje sujungtų žibintų atitinka ženklui taikomas nuostatas.

4.1.3. Kiekvienam patvirtintam tipui turi būti paskirtas patvirtinimo numeris. Du pirmieji jo skaitmenys (šiuo metu 00) nurodo pakeitimų, apimančių naujausius svarbesnius techninius taisyklės pakeitimus, padarytus išduodant patvirtinimą, serijas. Ta pati susitariančioji šalis negali to paties numerio paskirti kitam žibintų tipui, kuriam taikoma ši taisyklė.

4.1.4. Pranešimas apie žibintų tipo patvirtinimą, jo galiojimo pratęsimą, atsisakymą suteikti patvirtinimą, anuliavimą, visiškai nutrauktą gamybą pagal šią taisyklę perduodamas šią taisyklę taikančioms 1958 m. susitarimo šalims forma, atitinkančia šios taisyklės 1 priede pateiktą modelį.

4.1.5. Be 3.1 pastraipoje nurodyto ženklo, 3.2 pastraipoje nurodytose vietose prie kiekvieno priekinio žibinto, atitinkančio pagal šią taisyklę patvirtintą tipą, turi būti pritvirtintas toliau 4.2 ir 4.3 pastraipose aprašytas patvirtinimo ženklas.

4.2. Patvirtinimo ženklo sudedamosios dalys

Patvirtinimo ženklą turi sudaryti:

Tarptautinis patvirtinimo ženklinimas, kurį sudaro:

4.2.1.1. raidę „E“ supantis apskritimas, po kurio nurodomas skiriamasis patvirtinimą suteikusios šalies numeris (6);

4.2.1.2. anksčiau 4.1.3 pastraipoje nurodytas patvirtinimo numeris;

toliau pateikiamas papildomas simbolis:

4.2.2.1. horizontali dvipusė rodyklė, rodanti į kairę ir į dešinę;

4.2.2.2. ant žibintų, atitinkančių šios taisyklės reikalavimus, keliamus tik artimajai šviesai, A klasės žibintams tvirtinamos raidės „C-AS“, B klasės žibintams – „C-BS“, C klasės žibintams – „WC-CS“ ir D klasės žibintams – „WC-DS“;

4.2.2.3. ant žibintų, atitinkančių šio Reglamento reikalavimus, keliamus tik tolimajai šviesai, B klasės žibintams tvirtinamos raidės „R-BS“, C klasės žibintams – „WR-CS“ ir D klasės žibintams – „WR-DS“;

4.2.2.4. ant priekinių žibintų, atitinkančių šios taisyklės reikalavimus, keliamus tiek artimajai, tiek tolimajai šviesai, B klasės žibintams tvirtinamos raidės „CR-BS“, C klasės žibintams – „WCR-CS“ ir D klasės žibintams – „WCR-DS“;

4.2.2.5. ant žibintų su plastikiniu sklaidytuvu prie 4.2.1 ir 4.2.2 pastraipose nurodytų simbolių tvirtinama raidžių „PL“ grupė.

4.2.2.6. ant D klasės žibintų, atitinkančių šios taisyklės reikalavimus, keliamus tolimajai šviesai, prie raidę „E“ supančio apskritimo, kaip toliau apibrėžta 6.3.2.1.2 pastraipoje, nurodomas didžiausias spinduliavimo stipris, išreikštas atskaitos žyme;

Bet kuriuo atveju šalims, kurios yra susitariančios Susitarimo šalys ir taiko šią taisyklę, perduodamose patvirtinimo ir pranešimo formose turi būti nustatyta tinkama darbo tvarka, taikyta atliekant bandymą pagal 4 priedo 1.1.1.1 pastraipą, ir leidžiama įtampa pagal 4 priedo 1.1.1.2 pastraipą.

Atitinkamais atvejais įtaisas turi būti ženklinamas taip:

4.2.3.1. ant žibintų, atitinkančių šios taisyklės reikalavimus, kurie sukonstruoti taip, kad kaitinamasis artimosios šviesos žibinto siūlelis neturi būti naudojamas kartu su kuria nors kita apšvietimo funkcija, kuri jam atitinkamai gali būti priskirta: patvirtinimo ženkle už artimosios šviesos žibinto simbolio turi būti įstrižas brūkšnys (/).

4.2.4. Du patvirtinimo numerio skaitmenys (šiuo metu 00), rodantys pakeitimų, apimančių naujausius svarbesnius techninius taisyklės pakeitimus, padarytų patvirtinimo išleidimo metu serijas, o 4.2.2.1 pastraipoje apibrėžta rodyklė turi būti prie papildomų simbolių.

4.2.5. 4.2.1–4.2.3 pastraipose nurodyti ženklai ir simboliai turi būti aiškiai įskaitomi ir nenutrinami. Jie gali būti vidinėje ar išorinėje (permatomoje arba ne) priekinio žibinto dalyje, kuri negali būti atskirta nuo permatomos šviesą skleidžiančios žibinto dalies. Bet kokiu atveju jie turi būti matomi, kai priekinis žibintas sumontuotas transporto priemonėje arba kai atidaryta judamoji dalis, pvz., variklio dangtis.

4.3. Patvirtinimo ženklo išdėstymas

4.3.1. Šios taisyklės 2 priedo 1–10 pav. pateikti patvirtinimo ženklo ir anksčiau minėtų papildomų simbolių išdėstymo pavyzdžiai.

Sugrupuoti, sujungti į vieną visumą arba tarpusavyje sujungti žibintai:

Jeigu sugrupuoti, sujungti į vieną visumą arba tarpusavyje sujungti žibintai atitinka keleto taisyklių reikalavimus, gali būti tvirtinamas vienas tarptautinis patvirtinimo ženklas, kurį sudaro raidę „E“ supantis apskritimas ir skiriamasis patvirtinimą suteikusios šalies numeris bei patvirtinimo numeris. Šis patvirtinimo ženklas gali būti tvirtinamas bet kurioje sugrupuotų, sujungtų į vieną visumą arba tarpusavyje sujungtų žibintų vietoje su sąlyga, jeigu:

4.3.2.1.1. yra matomas sumontavus žibintus;

4.3.2.1.2. bet kuri sugrupuotų, sujungtų į vieną visumą arba tarpusavyje sujungtų žibintų šviesą praleidžianti dalis gali būti pašalinta tik kartu pašalinant ir patvirtinimo ženklą.

Kiekvieno žibinto identifikacinis simbolis, atitinkantis kiekvieną taisyklę, pagal kurią buvo suteiktas patvirtinimas, kartu su atitinkamomis pakeitimų serijomis, apimančiomis naujausius svarbesnius techninius taisyklės pakeitimus, atliktus patvirtinimo išdavimo metu, ir, jei būtina, reikalinga rodyklė turi būti pažymėti:

4.3.2.2.1. ant bet kurio atitinkamo šviesą skleidžiančio paviršiaus,

4.3.2.2.2. arba grupėje tokiu būdu, kad kiekvienas iš sugrupuotų, sujungtų į vieną visumą arba tarpusavyje sujungtų žibintų galėtų būti aiškiai identifikuojamas.

4.3.2.3. Bendro patvirtinimo ženklo sudedamųjų dalių dydis neturi būti mažesnis nei minimalus mažiausių atskirų ženklų dydis, kaip reikalaujama taisyklėje, pagal kurį buvo suteiktas patvirtinimas.

4.3.2.4. Kiekvienam patvirtintam tipui turi būti paskirtas patvirtinimo numeris. Ta pati susitariančioji šalis negali to paties numerio paskirti kitam sugrupuotų, sujungtų į vieną visumą arba tarpusavyje sujungtų žibintų tipui, kuriam taikoma ši taisyklė.

4.3.2.5. Šios taisyklės 2 priedo 11 pav. pateikti sugrupuotų, sujungtų į vieną visumą arba tarpusavyje sujungtų žibintų patvirtinimo ženklų išdėstymo pavyzdžiai kartu su anksčiau minėtais papildomais simboliais.

Žibintai, kurių sklaidytuvai naudojami skirtingiems žibintų tipams ir kurie gali būti atitinkamai sumontuoti arba sugrupuoti su kitais žibintais:

Taikomos 4.3.2 pastraipoje išdėstytos nuostatos.

4.3.3.1. Be to, kai naudojamas tas pats sklaidytuvas, gali būti naudojami skirtingi patvirtinimo ženklai, susiję su skirtingais priekinių žibintų tipais ar žibintų įrenginiais su sąlyga, kad ant pagrindinės priekinio žibinto dalies, net jeigu ji negali būti atskirta nuo sklaidytuvo, taip pat numatyta anksčiau 3.2 pastraipoje aprašyta vieta, kurioje tvirtinami patvirtinimo ženklai, žymintys realias funkcijas. Jei skirtingų tipų priekinius žibintus sudaro ta pati pagrindinė dalis, gali būti naudojami skirtingi patvirtinimo ženklai.

4.3.3.2. Šios taisyklės 2 priedo 12 pav. pateikti patvirtinimo ženklų išdėstymo pavyzdžiai, susiję su anksčiau minėtu atveju.

B. TECHNINIAI PRIEKINIŲ ŽIBINTŲ REIKALAVIMAI (7)

5. BENDROSIOS TECHNINĖS SĄLYGOS

5.1. Kiekvienas atrinktas pavyzdys turi atitikti toliau 6–8 pastraipose nustatytas technines sąlygas.

Priekiniai žibintai turi būti pagaminti taip, kad išlaikytų savo nustatytas fotometrines charakteristikas ir būtų tinkami įprastam naudojimui, nepaisant juos galinčios veikti vibracijos.

5.2.1. Priekiniai žibintai turi būti montuojami su įtaisu, kuriuo juos transporto priemonėje būtų galima reguliuoti taip, kad būtų laikomasi žibintams taikomų taisyklių. Tokiu įtaisu turi būti galima reguliuoti horizontaliai arba ši funkcija neprivaloma su sąlyga, kad žibintai yra sukonstruoti taip, kad tinkamas horizontalus jų sureguliavimas gali būti išlaikytas net ir atlikus vertikalų reguliavimą. Toks įtaisas neturi būti montuojamas įrenginiuose, kuriuose reflektorius ir sklaidytuvas negali būti atskiriami su sąlyga, kad tokių įrenginių naudojimas leidžiamas tik transporto priemonėse, kuriose žibintai gali būti reguliuojami kitomis priemonėmis.

Kai priekinis žibintas, skleidžiantis artimąją šviesą, ir priekinis žibintas, skleidžiantis tolimąją šviesą, įrengti su atskiromis kaitinamosiomis lempomis, montuojami į sudėtinį bloką, reguliavimo įrenginiu turi būti įmanoma atskirai reguliuoti kiekvieną optinę sistemą.

5.2.2. Tačiau šios nuostatos netaikomos priekiniams žibintams, kurių reflektoriai neatskiriami. Tokio tipo įrenginiams taikomi šios taisyklės 6.3 pastraipos reikalavimai.

5.3. Priekiniame žibinte turi būti įtaisyta kaitinamoji(-osios) lempa(-os), patvirtinta(-os) pagal taisyklę Nr. 37. Gali būti naudojama bet kuri pagal taisyklę Nr. 37 patvirtinta lempa su sąlyga, kad:

a) minėtos taisyklės turinyje nėra jokių naudojimo apribojimų;

b) A ir B klasėse jo atskaitos šviesos srautas, numatytas artimajai šviesai, neviršija 600 lm;

c) C ir D klasėse jo realus šviesos srautas, numatytas artimajai šviesai, neviršija 2 000 lm.

5.4. Sudedamosios dalys, kuriomis kaitinamoji lempa tvirtinama prie reflektoriaus, turi būti pagamintos taip, kad net ir tamsoje kaitinamoji lempa galėtų būti įtaisyta tik tinkamoje padėtyje (8).

5.5. Kaitinamosios lempos laikiklis turi atitikti charakteristikas, pateiktas IEC leidinyje 61-2, trečiasis leidimas, 1969. Naudojamas laikiklio duomenų lapas, susijęs su naudojamos kaitinamosios lempos kategorija.

5.6. Be to, B, C arba D klasių priekiniai žibintai turi būti papildomai išbandyti pagal 4 priedo reikalavimus, kad būtų užtikrinta, jog naudojant nebūtų pernelyg didelio fotometrinių charakteristikų pokyčio.

5.7. Jei B, C ar D klasės priekinio žibinto sklaidytuvas pagamintas iš plastiko, bandymai turi būti atlikti pagal 6 priedo reikalavimus.

Priekiniuose žibintuose, skirtuose pakaitomis skleisti tolimąją šviesą ir artimąją šviesą, bet koks sumontuotas mechaninis, elektromechaninis ar kitoks įtaisas, skirtas perjungti iš vienos šviesos į kitą, turi būti sukonstruotas taip, kad:

5.8.1. įtaisas būtų užtektinai atsparus išlaikyti 50 000 operacijų ir nesugestų dėl vibracijos, kuri galima įprasto naudojimo metu;

5.8.2. gedimo atveju automatiškai persijungtų į artimosios šviesos padėtį;

5.8.3. tiek artimoji šviesa, tiek tolimoji visuomet turi būti įjungiamos mechanizmui nepaliekant galimybės sustoti tarp dviejų padėčių;

5.8.4. naudotojas negali įprastais įrankiais pakeisti judamųjų dalių formos ar padėties.

6. APŠVIESTUMAS

6.1. Bendrosios nuostatos

6.1.1. Priekiniai žibintai turi būti pagaminti taip, kad skleisdami artimosios šviesos spindulius, neakindami užtikrintų atitinkamą apšviestumą ir gerą apšviestumą skleisdami tolimosios šviesos spindulius.

6.1.2. Priekinio žibinto skleidžiamas apšvietimas turi būti nustatomas naudojant vertikalų ekraną, pastatytą 25 m atstumu priešais priekinį žibintą ir tinkamu kampu jo ašių atžvilgiu, kaip parodyta šios taisyklės 3 priede.

6.1.3. Priekiniai žibintai turi būti tikrinami naudojant nespalvotą standartinę (etaloninę) kaitinamąją lempą, sukurtą vardinei įtampai, kaip nurodyta susijusiame taisyklės Nr. 37 duomenų lape. Tikrinant priekinį žibintą, kaitinamosios lempos gnybtų įtampa turi būti reguliuojama taip, kad būtų gautas atskaitos šviesos srautas, kaip nurodyta susijusiame taisyklės Nr. 37 duomenų lape.

6.1.4. Priekinis žibintas turi būti laikomas priimtinu, jei atitinka 6 pastraipos reikalavimų su mažiausiai viena standartine (etalonine) kaitinamąja lempa, kuri gali būti pateikta su žibintu.

6.2. Nuostatos, taikomos artimajai šviesai

6.2.1. Artimosios šviesos spindulio „riba“ turi būti pakankamai aiški, kad būtų galima gerai reguliuoti su pagalbinėmis priemonėmis. „Riba“ turi būti iš esmės horizontali ir kiek įmanoma tiesesnė horizontalioje atkarpoje: mažiausiai ± 3° A, C ir D klasių priekiniams žibintams ir mažiausiai ± 5° B klasės priekiniams žibintams.

Priekinis žibintas turi būti nustatytas taip, kad:

6.2.2.1. šonuose spindulių pluoštas kiek įmanoma būtų simetriškas linijos V-V atžvilgiu, išskyrus A arba B klasių priekinius žibintus, kuriuose nėra mechanizmo horizontaliam reguliavimui atlikti. Tokie priekiniai žibintai turi būti išlyginti taip, kad būtų tokioje pačioje padėtyje, kaip ir transporto priemonėje;

6.2.2.1. vertikaliai priekinis žibintas turi būti nustatytas taip, kad spindulio „riba“ būtų 250 mm žemiau už liniją H-H. Spindulys turi būti kiek įmanoma horizontalus.

6.2.3. Taip nustatyti priekinį žibintą galima, jei siekiama išimtinai tik patvirtinimo artimajai šviesai (9); tuomet užtenka laikytis 6.2.5 ir 6.2.6 pastraipose pateiktų sąlygų; jei jis skirtas skleisti ir artimosios, ir tolimosios šviesos spindulius, turi atitikti reikalavimus, nustatytus 6.2.5, 6.2.6 ir 6.3 pastraipose.

6.2.4. Kai taip nustatytas priekinis žibintas neatitinka 6.2.5, 6.2.6 ir 6.3 pastraipose nustatytų reikalavimų, jo reguliavimas gali būti keičiamas, išskyrus priekinius žibintus, kuriuose nėra horizontalaus reguliavimo mechanizmo, su sąlyga, kad spindulio ašis nepastumiama į šonus daugiau kaip per 1 laipsnį (= 44 cm) (10). Kad reguliuoti būtų lengviau „spindulio ribos“ priemonėmis, priekinis žibintas gali būti iš dalies paslėptas; tada „riba“ bus ryškesnė. Tačiau „riba“ neturi peržengti linijos H-H.

Apšviestumas, sukuriamas artimosios šviesos spinduliais ant 3 priede parodytų ekranų, turi atitikti šiuos apšviestumo reikalavimus:

6.2.5.1. A klasės priekiniai žibintai:

Bet koks taškas linijoje H-H ir virš jos: ≤ 0,32 liukso Bet koks taškas linijoje 25L-25R ≥ 1,28 liukso Bet koks taškas linijoje 12,5L-12,5R ≥ 0,64 liukso

6.2.5.2. B klasės priekiniai žibintai:

Bet koks taškas linijoje H-H ir virš jos: ≤ 0,7 liukso Bet koks taškas linijoje 50L-50R, išskyrus 50V (11) ≥ 1,5 liukso Taškas 50V ≥ 3 liuksai Bet koks taškas linijoje 25L-25R ≥ 3 liuksai Bet koks taškas IV zonoje ≥ 1,5 liukso

6.2.5.3. C ar D klasių priekiniams žibintams:

Kontrolinis taškas/Linija/zona Padėtis B–β koordinačių tinklelio kampiniais laipsniais Vertikali β** Horizontali B** Reikalaujamas apšviestumas liuksais 25 m atstumu Minimalus Maksimalus D klasė C klasė D klasė C klasė > 125cc ≤ 125cc > 125cc ≤ 125cc 1 0,86 D 3,5 R 2,3 15,4 2 0,86 D 0 5,8 2,9 — 3 0,86 D 3,5 L 2,3 15,4 4 0,50 U 1,50 L ir 1,50 R — 1,08 6 2,00 D 15 L ir 15 R 1,28 0,64 — 7 4,00 D 20 L ir 20 R 0,38 0,19 — 8 0 0 — 1,92 11 linija 2,00 D Nuo 9 L iki 9 R 1,6 — 12 linija 7,00 U Nuo 10 L iki 10 R — 0,3; bet 0,96, jei 2° kūgyje 13 linija 10,00 U Nuo 10 L iki 10 R — 0,15; bet 0,64, jei 2° kūgyje 14 linija Nuo 10 U iki 90 U 0 — 0,15; bet 0,64, jei 2° kūgyje 15* 4,00 U 8,0 L 0,1* 1,08 16* 4,00 U 0 0,1* 1,08 17* 4,00 U 8,0 R 0,1* 1,08 18* 2,00 U 4,0 L 0,2* 1,08 19* 2,00 U 0 0,2* 1,08 20* 2,00 U 4,0 R 0,2* 1,08 21* 0 8,0 L ir 8,0 R 0,1* — 22* 0 4,0 L ir 4,0 R 0,2* 1,08 1 zona 1U/8L-4U/8L-4U/8R-1U/8R-0/4R-0/1R-0,6U/0-0/1L-0/4L-1U/8L — 1,08 2 zona Nuo >4 U iki <10 U Nuo 10 L iki 10 R — 0,3; bet 0,96, jei 2° kūgyje 3 zona Nuo 10 U iki 90 U Nuo 10 L iki 10 R — 0,15; bet 0,64, jei 2° kūgyje

Pastabos:

„D“ po linija H-H. „U“ virš linijos H-H. „R“ į dešinę nuo linijos V-V. „L“ į kairę nuo linijos V-V.

* Matuojant šiuos taškus, priekinis gabaritinis žibintas, patvirtintas pagal ECE taisyklę Nr. 50, jei priekinis žibintas yra sugrupuotas, sujungtas į vieną visumą ar sujungtas su kitu žibintu, jis turi būti įjungtas.

** galima nepriklausomai taikyti 0,25° leidžiamąjį nuokrypį kiekviename fotometrijos matavimo kontroliniame taške, išskyrus atvejus, jeigu nurodyta kitaip.

Kitas bendras tekstas:

ECE tipo patvirtinimas etaloniniam šviesos srautui pagal taisyklę Nr. 37 arba projektiniam dujinių šviesos šaltinių šviesos srautui pagal taisyklę Nr. 99.

Nominalus nustatymas fotometrijos atžvilgiu:

Vertikalus: 1 procentas D (0,57 °D) Horizontalus: 0°

Leidžiamieji fotometrinių matavimų nuokrypiai:

Vertikalus: nuo 0,3 °D iki 0,8 °D Horizontalus: ± 0,5 °D L-R

6.2.6. C ar D klasių priekinių žibintų šviesa 1,2 ir 3 zonose turi būti kuo tolygiau pasiskirsčiusi.

6.3. Nuostatos dėl tolimosios šviesos

6.3.1. Tuo atveju, kai priekinis žibintas skirtas skleisti tolimosios šviesos spindulius ir artimosios šviesos spindulius, tolimosios šviesos spindulių sukuriamas apšviestumas ekrane turi būti matuojamas esant tokiam pat žibinto sureguliavimui, kuris taikomas pagal 6.2 pastraipų sąlygas; tuo atveju, kai žibintas skleidžia tik tolimosios šviesos spindulius, turi būti sureguliuotas taip, kad didžiausio apšviestumo plotas būtų sukoncentruotas linijų H-H ir V-V sankirtos taške; toks žibintas turi atitikti tik reikalavimus, nurodytus 6.3 pastraipoje.

Išskyrus A klasės priekinį žibintą, ekrane tolimosios šviesos spindulių sukuriamas apšviestumas turi atitikti tokius reikalavimus:

Linijų H–H ir V–V sankirtos taškas (HV) turi būti izoliuksės, žyminčios 80 % didžiausio apšviestumo, viduje. Ši didžiausia vertė (EM) B ar C klasių priekiniams žibintams neturi būti mažesnė kaip 32 liuksai ir 51,2 liukso D klasės priekiniams žibintams. Didžiausia vertė jokiomis aplinkybėmis neturi viršyti 240 liuksų B klasės priekiniams žibintams ir 180 liuksų C ir D klasių priekiniams žibintams.

6.3.2.1.1. Didžiausias tolimosios šviesos spindulių intensyvumas (IM), išreikštas tūkstančiais kandelų, turi būti apskaičiuojamas pagal formulę:

6.3.2.1.2. Šio didžiausio intensyvumo atskaitos žymė (I'M), anksčiau nurodyta 4.2.2.6 pastraipoje, turi būti gaunama taip:

Ši vertė turi būti apvalinama iki 7,5 – 10 – 12,5 – 17,5 – 20 – 25 – 27,5 – 30 – 37,5 – 40 – 45 – 50.

6.3.2.2. Pradedant nuo taško HV, horizontaliai į dešinę ir kairę, apšviestumas neturi būti mažesnis kaip 12 liuksų B ir C klasių priekiniams žibintams ir 24 liuksai D klasės priekiniams žibintams iki 1 125 mm atstumo ir ne mažesnis kaip 3 liuksai B ir C klasių priekiniams žibintams bei 6 liuksai D klasės priekiniams žibintams iki 2 250 mm atstumo.

C ir D klasių priekinių žibintų atveju intensyvumas turi atitikti 3 priedo A arba B lentelių duomenis. A lentelė taikoma tada, kai pagrindinė tolimoji šviesa sukuriama naudojant bendrą šviesos šaltinį. B lentelė taikoma tada, kai tolimoji šviesa sukuriama antriniais tolimosios šviesos žibintais, valdomais su suderintais artimosios šviesos žibintais arba pagrindiniais tolimosios šviesos žibintais.

6.4. Priekinių žibintų su reguliuojamu reflektoriumi atveju, turi būti atlikti papildomi bandymai reflektorių žibintų reguliavimo įtaisu patraukus vertikaliai ± 2 laipsniais arba bent į maksimalią padėtį, jei ji yra mažiau kaip per 2 laipsnius nuo pradinės padėties. Tuomet turi būti pakeičiama viso priekinio žibinto padėtis (pavyzdžiui, naudojant goniometrą), pastumiant jį tiek pat laipsnių priešinga reflektoriaus judėjimui kryptimi. Turi būti atlikti šie matavimai, o taškai turi būti nustatytose tokiose ribose:

artimoji šviesa : taškai HV ir 0,86D-V tolimoji šviesa : IM ir taškas HV (procentinis dydis, skaičiuojamas nuo IM).

6.5. Ekrano apšviestumo vertės, anksčiau paminėtos 6.2 ir 6.3 pastraipose, turi būti išmatuotos fotoreceptoriumi, kurio naudingasis plotas iki 65 kvadratinių milimetrų.

7. SPALVA

7.1. Skleidžiama šviesa turi būti balta. Spindulių šviesa, išreikšta CIE trispalvėmis koordinatėmis, turi būti šiose ribose:

riba mėlynos spalvos atžvilgiu x ≥ 0,310 riba geltonos spalvos atžvilgiu x ≤ 0,500 riba žalios spalvos atžvilgiu y ≤ 0,150 + 0,640 x riba žalios spalvos atžvilgiu y ≤ 0,440 riba violetinės spalvos atžvilgiu y ≥ 0,050 + 0,750 x riba raudonos spalvos atžvilgiu y ≥ 0,382

C. KITOS ADMINISTRACINĖS NUOSTATOS

8. PRIEKINIO ŽIBINTO TIPO PAKEITIMAS IR PATVIRTINIMO GALIOJIMO PRATĘSIMAS

Apie kiekvieną priekinio žibinto modifikaciją turi būti pranešta administraciniam padaliniui, suteikusiam žibinto tipo patvirtinimą. Tuomet minėtas padalinys gali:

8.1.1. laikyti, kad pakeitimai greičiausiai neturi pastebimo neigiamo poveikio, ir bet kokiu atveju priekinis žibintas atitinka reikalavimus, arba

8.1.2. iš techninės tarnybos, atsakingos už bandymus, reikalauti kitų bandymų ataskaitų.

8.2. Apie pritarimą patvirtinimui arba atsisakymą jį suteikti, apibrėžiant pakeitimus, šią taisyklę taikančioms susitariančioms šalims turi būti pranešta laikantis anksčiau pateiktoje 4.1.4 pastraipoje aprašytos tvarkos.

8.3. Patvirtinimo galiojimo pratęsimą suteikianti kompetentinga institucija turi kiekvieno tokio pranešimo apie pratęsimą formai paskirti serijos numerį ir šios taisyklės 1 priede pateiktą pavyzdį atitinkančia pranešimo forma turi informuoti kitas šią taisyklę taikančias 1958 m. susitarimo šalis.

9. PRODUKCIJOS ATITIKTIS

Produkcijos atitikties procedūros turi atitikti nustatytąsias Susitarimo 2 priedėlyje (E/ECE/324-E/ECE/TRANS/505/Rev. 2); turi būti laikomasi šių reikalavimų:

9.1. Pagal šią taisyklę patvirtinti priekiniai žibintai turi būti pagaminti taip, kad atitiktų tipą, kuris patvirtintas laikantis 6 ir 7 pastraipose nustatytų reikalavimų.

9.2. Turi būti laikomasi minimalių produkcijos atitikties kontrolės procedūrų, nustatytų šios taisyklės 5 priede.

9.3. Turi būti laikomasi minimalių inspektoriaus atliekamo pavyzdžių atrinkimo reikalavimų, nustatytų šios taisyklės 7 priede.

9.4. Tipo patvirtinimą suteikusi institucija bet kuriuo metu gali patikrinti kiekvienoje gamybos įmonėje taikomų kontrolės metodų atitiktį. Paprastai šie patikrinimai turi būti atliekami kartą per dvejus metus.

9.5. Į priekinius žibintųs su akivaizdžiais defektais neatsižvelgiama.

10. BAUDOS UŽ PRODUKCIJOS NEATITIKTĮ

10.1. Pagal šią taisyklę priekinio žibinto tipui suteiktas patvirtinimą galima paskelbti negaliojančiu, jeigu nesilaikoma reikalavimų arba jei patvirtinimo ženklą turintis priekinis žibintas neatitinka patvirtinto tipo.

10.2. Jeigu šią taisyklę taikanti susitariančioji šalis patvirtinimą, kurį buvo anksčiau suteikusi, paskelbia netekusiu galios, kitas šią taisyklę taikančias susitarimo šalis apie tai nedelsdama informuoja pranešimo forma, atitinkančia šios taisyklės 1 priede pateiktą pavyzdį.

11. VISIŠKAI NUTRAUKTA GAMYBA

Jeigu patvirtinimo turėtojas visiškai nustoja gaminti pagal šią taisyklę patvirtinto tipo priekinius žibintus, jis turi apie tai informuoti patvirtinimą suteikusią instituciją. Atitinkamą pranešimą gavusi institucija šios taisyklės 1 priede pateiktą pavyzdį atitinkančia pranešimo forma turi informuoti kitas šią taisyklę taikančias 1958 m. susitarimo šalis.

12. UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR ADMINISTRACINIŲ PADALINIŲ PAVADINIMAI IR ADRESAI

Šią taisyklę taikančios 1958 m. susitarimo šalys Jungtinių Tautų Sekretoriatui praneša už patvirtinimo bandymus atsakingų techninių tarnybų ir patvirtinimą suteikiančių administracinių padalinių, kuriems siunčiamos kitose šalyse išduodamo patvirtinimo ar patvirtinimo pratęsimo, atsisakymo suteikti patvirtinimą ar jo paskelbimo netekusiu galios, visiškai nutrauktos gamybos formos, pavadinimus ir adresus.

(1) Įtraukta:

Taisyklės pradinės versijos 1 papildymas – įsigaliojimo data 2002 m. rugpjūčio 11 d.

Taisyklės pradinės versijos 1 klaidų atitaisymas – įsigaliojimo data 2002 m. lapkričio 13 d.

Taisyklės pradinės versijos 2 papildymas – įsigaliojimo data 2004 m. vasario 27 d.

Taisyklės pradinės versijos 2 papildymo 1 klaidų atitaisymas – įsigaliojimo data 2004 m. kovo 10 d.

(2) Žibintų naudojimas aprašytas susijusiose apšvietimo ir šviesos signalizacijos įtaisų montavimo taisyklėse.

(3) Niekas šioje taisyklėje negali sutrukdyti taisyklę taikančiai susitarimo šaliai uždrausti naudoti žibintų derinį su plastikiniu sklaidytuvu, patvirtintą pagal šią taisyklę, su mechaniniu žibinto valymo įtaisu (su valytuvais).

(4) Reflektorius laikomas pagrindine dalimi.

(5) Jei sklaidytuvas negali būti atskirtas nuo pagrindinės žibinto dalies, užtenka bendro ženklinimo pagal 4.2.5 pastraipą.

(6) 1 – Vokietija, 2 – Prancūzija, 3 – Italija, 4 – Nyderlandai, 5 –Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 –Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusija, 23 – Graikija, 24 – Airija, 25 – Kroatija, 26 –Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 (Lietuva), 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikė jos valstybės narės, naudodamos savo atitinkamą ECE simbolį), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika ir 48 – N. Zelandija. Tolesni numeriai turi būti paskirti kitoms šalims chronologine tvarka, kuria jos ratifikavo arba prisijungė prie Susitarimo dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų; apie paskirtus numerius susitariančioms šalims praneša Jungtinių Tautų Generalinis Sekretorius.

(7) Techniniai kaitinamųjų lempų reikalavimai: žr. taisyklę Nr. 37.

(8) Laikoma, kad žibintas atitinka šios pastraipos reikalavimus, jei kaitinamoji lempa gali būti lengvai įtaisyta žibinte, o nustatymo ąselės gali būti tinkamai užfiksuotos savo angose net ir tamsoje.

(9) Tokiame specialiame „artimosios šviesos“ žibinte, neatsižvelgiant į reikalavimus, gali būti įtaisyta ir tolimosios šviesos funkcija.

(10) Reguliavimas per 1° į dešinę arba į kairę suderinamas su vertikaliu reguliavimu aukštyn ar žemyn. Pastarasis yra ribojamas 6.3 pastraipos reikalavimų (6.3 pastraipos nuostatos netaikomos artimosios šviesos žibintams).

(11) intensyvumo koeficientas

1 PRIEDAS PRANEŠIMAS [didžiausias formatas A4 (210 × 297 mm)]

2 PRIEDAS PATVIRTINIMO ŽENKLŲ IŠDĖSTYMO PAVYZDŽIAI Priekinis žibintas su vienu iš anksčiau nurodytų patvirtinimo ženklų buvo patvirtintas Olandijoje (E 4) pagal taisyklę Nr. … (patvirtinimo numeris 243) ir atitinka šios taisyklės pradinėje formoje (00) pateiktus reikalavimus. Raidės C-AS (1 pav.) nurodo A klasės artimosios šviesos priekinį žibintą, o raidės CR-BS (2 pav.) nurodo B klasės artimosios ir tolimosios šviesos priekinį žibintą. Pastaba: Patvirtinimo numeris ir papildomi simboliai turėtų būti prie apskritimo, virš raidės „E“ arba po ja, taip pat gali būti į dešinę nuo raidės arba į kairę. Patvirtinimo numerio skaitmenys turi būti toje pačioje raidės „E“ pusėje ir išdėstyti ta pačia kryptimi. Turėtų būti vengiama romėniškų skaitmenų, kad nekiltų painiavos su kitais simboliais. Anksčiau nurodytu patvirtinimo ženklu paženklintas priekinis žibintas yra žibintas su plastikiniu sklaidytuvu, atitinka šios taisyklės reikalavimus ir skirtas: 3 pav. B klasė tik artimajai šviesai. 4 pav. B klasė artimajai ir tolimajai šviesoms. Priekinis žibintas su anksčiau pateiktu patvirtinimo ženklu atitinka šios taisyklės reikalavimus: 5 pav. B klasė artimajai ir tolimajai šviesoms. 6 pav. B klasė tik artimajai šviesai. Artimoji šviesa neturi būti įjungiama vienu metu su tolimąja šviesa ir (arba) su kitu žibintu, su kuriuo yra sujungtas artimąją šviesą skleidžiantis žibintas. Anksčiau nurodytu patvirtinimo ženklu paženklintas priekinis žibintas – tai žibintas su plastikiniu sklaidytuvu, atitinka šios taisyklės reikalavimus ir skirtas: 7 pav. C klasė tik artimajai šviesai. 8 pav. C klasė artimajai ir tolimajai šviesoms. Priekinis žibintas su anksčiau pateiktu patvirtinimo ženklu atitinka šios taisyklės reikalavimus: 9 pav. D klasė artimajai ir tolimajai šviesoms. 10 pav. D klasė tik artimajai šviesai. Artimoji šviesa neturi būti įjungiama vienu metu su tolimąja šviesa ir (arba) su kitu žibintu, su kuriuo yra sujungtas artimąją šviesą skleidžiantis žibintas. Supaprastintas sugrupuotų, sujungtų į vieną visumą ar tarpusavyje sujungtų žibintų ženklinimas 11 pav. (Vertikalios ir horizontalios linijos apibrėžia apšvietimo-signalizacijos įtaiso formą. Jos nėra patvirtinimo ženklo dalis). A modelis B modelis C modelis D modelis Pastaba: Anksčiau pateikti keturi pavyzdžiai atitinka apšvietimo įtaisą su patvirtinimo ženklu, kuris apima: priekinį gabaritinį žibintą, patvirtintą pagal pirminės formos (00) taisyklę Nr. 50; priekinį žibintą su plastikiniu sklaidytuvu, D klasė, kurio artimosios ir tolimosios šviesų didžiausias intensyvumas yra nuo 86 250 iki 101 250 kandelų (kaip nurodyta skaičiumi 30), patvirtintą pagal šio pirminės formos (00) taisyklės reikalavimus; priekinį rūko žibintą su plastikiniu sklaidytuvu, patvirtintą pagal taisyklės Nr. 19 02 serijos pakeitimus; priekinį posūkio rodiklį, 11 kategorija, patvirtintą pagal taisyklės Nr. 50 01 serijos pakeitimus. Su priekiniu žibintu sujungta lempa Anksčiau pateiktas pavyzdys atitinka plastikinių sklaidytuvų, skirtų naudoti skirtingų tipų priekiniuose žibintuose, ženklinimą: Arba Priekinis žibintas, D klasė, kurio artimosios ir tolimosios šviesų didžiausias spinduliavimo stipris – nuo 86 250 iki 101 250 kandelų (kaip nurodo skaičius 30), patvirtintas Vokietijoje (E1) pagal šios pirminės formos (00) taisyklės reikalavimus; žibintas, sujungtas su priekiniu gabaritiniu žibintu, patvirtintu pagal pirminės formos (00) taisyklę Nr. 50; Arba Priekinis žibintas, C klasė, kurio artimosios ir tolimosios šviesų didžiausias spinduliavimo stipris – nuo 33 750 iki 45 000 kandelų (kaip parodo skaičius 12,5), patvirtintas Vokietijoje (E1) pagal šią pirminės formos (00) taisyklę; žibintas sujungtas su tuo pačiu priekiniu gabaritiniu žibintu, kuris paminėtas anksčiau;

3 PRIEDAS MATAVIMO EKRANAS A klasės priekiniams žibintams (Matmenys milimetrais, ekranui esant 25 m atstumu) MATAVIMO EKRANAS B klasės priekiniams žibintams (Matmenys milimetrais, ekranui esant 25 m atstumu) MATAVIMO EKRANAS C ir D klasių priekiniams žibintams (Matmenys milimetrais, ekranui esant 25 m atstumu) A lentelė Pagrindinis tolimosios šviesos žibintas Informacijos apie kontrolinio taško padėtį žr. D pav. Kontro-linio Taško Numeris Kontrolinio Taško Vieta Privalomas apšviestumas liuksais D klasė C klasė > 125cc ≤ 125cc Min. Maks. Min. Maks. 1 H-V (1) (1) — (1) — 2 H-3R ir 3L 19,2 — 12,8 — 3 H-6R ir 6L 6,4 — 4,16 — 4 H-9R ir 9L 3,84 — 2,56 — 5 H-12R ir 12L 1,28 — 0,8 — 6 2U-V 1,92 — 1,28 — 7 4D-V — (2) — (2) Minimalus spinduliavimo stipris 51,2 — 32 — Maksimalus spinduliavimo stipris — 180,0 — 180,0

B lentelė Antrinis tolimosios šviesos žibintas, valdomas su suderintu artimosios šviesos priekiniu žibintu arba pagrindiniu tolimosios šviesos žibintu Informacijos apie kontrolinio taško padėtį žr. E pav. Kontrolinio Taško Numeris Kontrolinio Taško Vieta Reikalaujamas apšviestumas liuksais D klasė C klasė > 125cc ≤ 125cc Min. Maks. Min. Maks. 1 H-V (3) (3) — (3) — 2 H-3R ir 3L 19,2 — 12,8 — 3 H-6R ir 6L 6,4 — 4,16 — 6 2U-V 1,92 — 1,28 — 7 4D-V — (4) — (4) Minimalus spinduliavimo stipris 51,2 — 32 — Maksimalus spinduliavimo stipris — 180,0 — 180,0 (1) Intensyvumas ties H–V turi būti lygus 80 % maksimalaus spindulių pluošto intensyvumo arba didesnis. (2) Intensyvumas ties 4d-v turi būti lygus 30 % maksimalaus spindulių pluošto intensyvumo arba mažesnis. (3) Intensyvumas ties H–V turi būti lygus 80 % maksimalaus spindulių pluošto intensyvumo arba didesnis. (4) Intensyvumas ties 4S–V turi būti lygus 30 % maksimalaus spindulių pluošto intensyvumo arba mažesnis.

4 PRIEDAS PRIEKINIŲ ŽIBINTŲ FOTOMETRINIŲ CHARAKTERISTIKŲ PASTOVUMO BANDYMAI EKSPLOATUOJANT B, C IR D KLASIŲ SURINKTŲ PRIEKINIŲ ŽIBINTŲ BANDYMAI Pagal šios taisyklės reikalavimus išmatavus fotometrines vertes (taške Emax – tolimajai šviesai ir taškuose HV, 50R, 50L ir B50 – artimajai šviesai) surinkto žibinto pavyzdžio fotometrinės charakteristikos turi būti išbandytos eksploatuojant. „Surinktas žibintas“ turi būti suprantamas kaip žibintas kartu su supančiomis korpuso dalimis ir lempomis, kurie gali daryti įtaką jo šiluminei sklaidai. 1. FOTOMETRINIŲ CHARAKTERISTIKŲ PASTOVUMO BANDYMAS Bandymai turi būti atliekami, kai yra sausas ir ramus oras, o aplinkos temperatūra –23 °C ± 5 °C; surinktas priekinis žibintas montuojamas ant pagrindo, kad sąlygos būtų tokios, kaip sumontavus transporto priemonėje. 1.1. Švarus žibintas Žibintas laikomas įjungtas 12 valandų, kaip aprašyta 1.1.1 pastraipoje, ir patikrinamas, kaip nurodyta 1.1.2 pastraipoje. 1.1.1. Bandymo tvarka (1) Žibintas turi būti laikomas įjungtas apibrėžtą laiko tarpą, kad: a) jeigu patvirtinimas turi būti suteikiamas tik vienai apšvietimo funkcijai (tolimajai ar artimajai šviesai arba priekinio rūko žibinto funkcijai), atitinkamas kaitinamasis siūlelis elektros srove kaitinamas nustatytą laikotarpį (2), b) jeigu priekinis žibintas apima artimąją šviesą ir vieną ar daugiau tolimųjų šviesų arba jeigu priekinis žibintas apima artimąją šviesą ir priekinį rūko žibintą: i) priekinis žibintas turi būti bandomas tokiu ciklu, kol bus pasiektas nustatytas laikas: artimosios šviesos kaitinamasis siūlelis 15 minučių kaitinamas elektros srove; 5 minutes elektros srove kaitinami visi kaitinamieji siūleliai. ii) jeigu paraiškos pateikėjas pareiškia, kad priekinis žibintas turi būti naudojamas tik su artimosios šviesos arba tik su tolimosios šviesos funkcija (3) vienu metu, bandymas turi būti atliekamas atsižvelgiant į šią sąlygą, iš eilės įjungiant (2) artimąją ir tolimąją šviesas (vienu metu) po pusę laiko, nustatyto 1.1 pastraipoje. c) jeigu priekinis žibintas apima priekinį rūko žibintą ir vieną arba daugiau tolimųjų šviesų: i) priekinis žibintas turi būti bandomas tokiu ciklu, kol bus pasiektas nustatytas laikas: priekinio rūko žibinto kaitinamasis siūlelis elektros srove kaitinamas 15 minučių; 5 minutes elektros srove kaitinami visi kaitinamieji siūleliai. ii) jei paraiškos pateikėjas pareiškia, kad priekinis žibintas turi būti naudojamas tik vienu metu įjungus priekinį rūko žibintą arba tik tolimąją šviesą(-as) (3), bandymas turi būti atliekamas atsižvelgiant į šią sąlygą, iš eilės įjungiant (2) priekinį rūko žibintą ir tolimosios šviesos žibintą(-us) (vienu metu) po pusę laiko, nustatyto 1.1 pastraipoje. d) Jeigu tai yra žibintas, kurį galima įjungti artimąją šviesa, viena arba daugiau tolimųjų šviesų, su priekiniu rūko žibintu: i) priekinis žibintas turi būti bandomas tokiu ciklu, kol bus pasiektas nustatytas laikas: artimosios šviesos kaitinamasis siūlelis 15 minučių kaitinamasis elektros srove; visi kaitinamieji siūleliai 5 minutes kaitinami elektros srove. ii) jei paraiškos pateikėjas pareiškia, kad priekinis žibintas vienu metu naudojamas įjungus tik artimąją šviesa arba tik tolimąją(-ąsias) šviesa(-as) (3), bandymas turi būti atliekamas atsižvelgiant į šią sąlygą, iš eilės įjungiant (2) artimąją šviesą ir tolimąją(-ąsias) šviesą(-as) po pusę 1.1 pastraipoje nustatyto laiko; priekinis rūko žibintas bandomas tokiu ciklu: 15 minučių išjungtas, 5 minutes įjungtas pusę laiko ir tolimųjų šviesų veikimo metu; iii) jei paraiškos pateikėjas pareiškia, kad priekinis žibintas vienu metu naudojamas tik su įjungta artimąją šviesa arba tik su įjungtu priekiniu rūko žibintu (3), bandymas turi būti atliekamas atsižvelgiant į šią sąlygą, iš eilės įjungiant (2) artimąją šviesą ir priekinį rūko žibintą po pusę 1.1 pastraipoje nustatyto laiko; tolimoji(-osios) šviesa(-os) bandoma(-os) tokiu ciklu: 15 minučių išjungtas, 5 minutes įjungtas pusę laikotarpio artimosios šviesos veikimo metu; iv) jei paraiškos pateikėjas pareiškia, kad priekinis žibintas vienu metu turi būti naudojamas tik su įjungta artimąja šviesa arba tik su įjungta(-omis)tolimąja(-osiomis) šviesa(-omis) (3), arba tik su įjungtu priekiniu rūko žibintu (3), bandymas turi būti atliekamas atsižvelgiant į šią sąlygą, iš eilės trečdaliui laikotarpio įjungiant (2) artimąją šviesą, trečdalį laikotarpio – įjungiant tolimąją(-ąsias) šviesą(-as) ir tiek pat laiko įjungiant priekinį rūko žibintą, kaip apibrėžta 1.1 pastraipoje. 1.1.1.2. Bandymo įtampa Bandymo įtampa turi būti tokia, kad būtų užtikrintas 90 % didžiausios galios vatais maitinimas, kaip kaitinamajai(-osioms) lempai(-oms) nustatyta taisyklėje Nr. 37. Naudojama galia vatais visais atvejais turi atitikti kaitinamosios lempos 12 V dydžio projektinę įtampą, išskyrus atvejus, kai paraiškos pateikėjas nurodo, kad priekinį žibintą galima naudoti esant kitokiai įtampai. 1.1.2. Bandymo rezultatai 1.1.2.1. Vizualinė apžiūra Kai priekinio žibinto temperatūra ima atitikti aplinkos temperatūrą, žibinto sklaidytuvas ir išorinis sklaidytuvas, jeigu jis yra, nuvalomas švariu drėgnu medvilnės audeklu. Tuomet žibintas turi būti apžiūrėtas vizualiai; neturi būti jokių matomų žibinto sklaidytuvo ar išorinio sklaidytuvo, jeigu jis yra, deformacijos, įtrūkimo požymių ar spalvos pokyčių. 1.1.2.2. Fotometriniai matavimai Siekiant, kad būtų laikomasi šios taisyklės reikalavimų, fotometrinės vertės tikrinamos šiuose taškuose: B klasės priekinis žibintas: Artimoji šviesa: 50R – 50L – B50 – HV. Tolimoji šviesa: taškas Emax C ir D klasių priekiniai žibintai: Artimoji šviesa: 0,86D/3,5R – 0,86D/3,5L – 0,50U/1,5L ir 1,5R – HV. Tolimoji šviesa: taškas Emax Gali būti atliekamas kitas reguliavimas, kad būtų kompensuota šilumos sukelta priekinio žibinto pagrindo deformacija (spindulio ribos pokytis aprašytas šio priedo 2 pastraipoje). Leidžiamas 10 % dydžio nesutapimas tarp fotometrinių charakteristikų ir prieš bandymą pamatuotų verčių, įskaitant leidžiamuosius fotometrinių matavimų procedūros nuokrypius. 1.2. Nešvarus priekinis žibintas Išbandytas, kaip nurodyta 1.1 pastraipoje, priekinis žibintas turi būti įjungtas vieną valandą, kaip aprašyta 1.1.1 pastraipoje, paruošus, kaip nurodyta 1.2.1 pastraipoje, ir patikrinus, kaip nurodyta 1.1.2 pastraipoje. 1.2.1. Žibinto paruošimas 1.2.1.1. Bandymo mišinys 1.2.1.1.1. Priekiniam žibintui su išoriniu stikliniu sklaidytuvu: Vandens ir teršiančios priemonės mišinys, kuriuo aptaškomas priekinis žibintas, turi būti sudarytas iš: 9 dalių (pagal masę) silikatinio smėlio, kurio smiltys nuo 0 iki 100 μm dydžio, 1 dalies (pagal masę) augalinių anglies dulkių (buko malkų), kurių dalelės nuo 0 iki 100 μm dydžio, 0,2 dalies (pagal masę) NaCMC (4), ir tinkamo kiekio distiliuoto vandens, kurio savitasis laidumas ≤ 1 mS/m. Mišinys turi būti paruoštas ne seniau nei prieš 14 dienų. 1.2.1.1.2. Priekiniam žibintui su išoriniu plastikiniu sklaidytuvu: Vandens ir teršiančios priemonės mišinys, kuriuo veikiamas priekinis žibintas, turi būti sudarytas iš: 9 dalių (pagal masę) silikatinio smėlio, kurio smiltys nuo 0 iki 100 μm dydžio, 1 dalies (pagal masę) augalinių anglies dulkių (buko malkų), kurių dalelės nuo 0 iki 100 μm dydžio, 0,2 dalies (pagal masę) NaCMC (4), 13 dalių (pagal svorį) distiliuoto vandens, kurio savitasis laidumas ≤ 1 mS/m, ir 2 ± 1 dalių (pagal svorį) paviršių veikiančios medžiagos (5). Mišinys turi būti paruoštas ne seniau nei prieš 14 dienų. 1.2.1.2. Bandymo mišinio paskleidimas ant priekinio žibinto Bandymo mišinys turi būti vienodai paskleidžiamas ant viso šviesą skleidžiančio priekinio žibinto paviršiaus ir leidžiama jam išdžiūti. Ši procedūra turi būti kartojama tol, kol apšviestumo vertė bus 15–20 % mažesnė už vertes, išmatuotas kiekvienam pateiktam taškui pagal šiame priede aprašytas sąlygas: B klasės priekiniam žibintui: Artimajai šviesai (tolimajai šviesai) ir tik tolimajai šviesai: Taškas Emax Tik artimajai šviesai: B 50 ir 50 V C ir D klasių priekiniams žibintams: Artimajai šviesai (tolimajai šviesai) ir tik tolimajai šviesai: Taškas Emax Tik artimajai šviesai: 0,50U/1,5L ir 1,5R bei 0,86D/V 1.2.1.3. Matavimo įranga Matavimo įranga turi būti lygiavertė įrangai, naudojamai priekinio žibinto patvirtinimo bandymams. Fotometriniam patikrinimui turi būti naudojama standartinė (etaloninė) kaitinamoji lempa. 2. SPINDULIO RIBOS VERTIKALIOSIOS PADĖTIES POKYČIO DĖL ŠILUMOS POVEIKIO BANDYMAS Šio bandymo paskirtis – nustatyti, ar šilumos sukeliamas spindulio ribos vertikalusis poslinkis neviršija veikiančiam artimosios šviesos žibintui nustatytos vertės. Pagal 1 pastraipos nurodymus patikrintas priekinis žibintas bandomas pagal 2.1 pastraipos nurodymus, nenuėmus jo ir nepareguliavus bandymo įrangos atžvilgiu. 2.1. Bandymas Bandymas turi būti atliekamas, kai yra sausas ir ramus oras, o aplinkos temperatūra –23 °C ± 5 °C. Naudojant serijinės gamybos kaitinamąją lempą, kuri prieš bandymą jau buvo naudojama mažiausiai vieną valandą, įjungiama žibinto artimoji šviesa, žibinto nenuimant ir nereguliuojant bandymo įrangos atžvilgiu. (Šio bandymo tikslais įtampa turi būti sureguliuota taip, kaip nustatyta 1.1.1.2 pastraipoje). Spindulio ribos padėtis jos horizontaliojoje dalyje (tarp vertikalių linijų, kertančių taškus 50 L ir 50 R B klasės priekiniams žibintams, 3,5 L ir 3,5 R C ir D klasių priekiniams žibintams) turi būti tikrinama atitinkamai 3 minutes (r3) ir 60 minučių (r60) po naudojimo. Spindulio ribos padėties kitimo matavimas, kaip aprašyta anksčiau, atliekamas taikant bet kokį metodą, kuriam būdingas priimtinas tikslumas ir atkuriami rezultatai. 2.2. Bandymo rezultatai 2.2.1. Miliradianais (mrad) išreikštas rezultatas laikomas priimtinas artimosios šviesos žibintui tik tada, jei užfiksuota žibinto absoliutinė vertė ΔrI = | r3 – r60 | yra ne didesnė kaip 1,0 mrad (ΔrI ≤ 1,0 mrad). 2.2.2. Tačiau, jei ši vertė yra didesnė kaip 1,0 mrad, bet ne daugiau kaip 1,5 mrad (1,0 mrad < ΔrI ≤ 1,5 mrad), su antruoju žibintu atliekamas 2.1 pastraipoje aprašytas bandymas, prieš tai tris kartus iš eilės atlikus toliau aprašytų veiksmų seką; šio pakartotinio bandymo tikslas – stabilizuoti žibinto mechaninių dalių padėtį ant pagrindo, atitinkančio būsimą sumontavimą transporto priemonėje: Vienai valandai įjungiama artimoji šviesa (įtampa turi būti sureguliuota taip, kaip apibrėžta 1.1.1.2 pastraipoje), Žibintas vienai valandai išjungiamas. Priekinio žibinto tipas laikomas priimtinu, jei pirmojo pavyzdžio išmatuotų absoliutinių verčių Δrl vidutinė vertė ir antrojo pavyzdžio Δrll neviršija 1,0 mrad. (1) Dėl bandymų tvarkaraščio žr. šios taisyklės 8 priedą. (2) Kai bandomas žibintas apima ir signalizacijos žibintus, šie turi būti įjungti viso bandymo metu. Posūkio rodiklis turi būti įjungtas mirksėjimo režimu; įjungimo ir išjungimo laikas maždaug vienodas. (3) Jei du arba daugiau žibinto kaitinamųjų siūlelių vienumetu uždegami žibintuimirksint, tai neturi būti laikoma įprastu kaitinamųjų siūlelių naudojimu vienu metu. (4) NaCMC yra karboksimetilceliuliozės, paprastai žymimos CMC, natrio druska. Teršalų mišinyje naudojamos NaCMC pakeitimo laipsnis (DS) turi būti 0,6–0,7, o 2 % tirpalo klampa 20 °C temperatūroje – 200–300 cP. (5) Leidžiamasis kiekio nuokrypis galimas siekiant, kad nešvarumai tinkamai pasiskirstytų ant visų plastikinių sklaidytuvų.

5 PRIEDAS MINIMALŪS PRODUKCIJOS ATITIKTIES KONTROLĖS PROCEDŪRŲ REIKALAVIMAI 1. BENDROJI INFORMACIJA 1.1. Atitikties reikalavimų mechaniniu ir geometriniu požiūriu laikomasi, jei skirtumai neviršija įprastų gamybos nuokrypių, apibrėžtų šioje taisyklėje. Ši sąlyga taip pat taikoma spalvai. Fotometrinių charakteristikų atžvilgiu masiniu būdu gaminamų priekinių žibintų atitiktis neginčijama, jei atliekant bet kurio atsitiktinai pasirinkto priekinio žibinto su standartine kaitinamąja lempa fotometrinių charakteristikų bandymą, 1.2.1. A klasės priekinis žibintas: jokia išmatuota vertė nenukrypsta nuo šioje taisyklėje nustatytos vertės daugiau kaip 20 %. B, C ir D klasių priekiniai žibintai: 1.2.2.1. jokia išmatuota vertė nenukrypsta nuo šioje taisyklėje nustatytos vertės daugiau kaip 20 %. Vertės III zonoje B klasės priekiniams žibintams, 1 zonoje C ir D klasių priekiniams žibintams daugiausia gali nukrypti atitinkamai: 0,3 liukso atitinka 20 % 0,45 liukso atitinka 30 % 1.2.2.2. Jei tolimosios šviesos spindulio atveju HV yra 0,75 Emax atitinkančios izoliuksės viduje, bet kuriame matavimo taške, apibrėžtame šios taisyklės 6.2.3.2 ir 6.3.2.2 pastraipose, pastebimas leistinasis didžiausių fotometrinių verčių nuokrypis +20 %, o mažiausių verčių leistinasis nuokrypis –20 %. 1.2.3. Jei anksčiau aprašytų bandymų rezultatai neatitinka reikalavimų, bandymai turi būti pakartoti naudojant kitą standartinę kaitinamąją lempą. 1.3. Tikrinant spindulio ribos vertikaliosios padėties pokytį dėl šilumos poveikio, taikoma tokia procedūra (tik B, C ir D klasių priekiniams žibintams): Vienas iš bandomų priekinių žibintų turi būti tikrinamas pagal 4 priedo 2.1 pastraipoje aprašytą tvarką po to, kai tris kartus iš eilės atliekama 4 priedo 2.2.2 pastraipoje aprašyta veiksmų seka. Priekinis žibintas laikomas priimtinu, jei Δr neviršija 1,5 mrad. Jei ši vertė viršija 1,5 mrad, bet nėra didesnė kaip 2,0 mrad, galima atlikti bandymą su antruoju pavyzdžiu; abiejų žibintų užfiksuotų absoliutinių verčių vidurkis neturi viršyti 1,5 mrad. 1.4. Į priekinius žibintus su akivaizdžiais defektais neatsižvelgiama. 2. MAŽIAUSI GAMINTOJO ATLIEKAMOS ATITIKTIES PATIKROS REIKALAVIMAI Patvirtinimo ženklo turėtojas nustatytu laiku su kiekvienu priekinių žibintų tipu turi atlikti bent toliau nurodomus bandymus. Bandymai turi būti atliekami pagal šios taisyklės nuostatas. Jei kuris nors pavyzdys neatitinka konkretaus bandymo reikalavimų, turi būti atliekami bandymai su kitais pavyzdžiais. Gamintojas turi imtis veiksmų, kad būtų užtikrinta susijusios produkcijos atitiktis. 2.1. Bandymų pobūdis Šioje taisyklėje aprašomi atitikties bandymai turi būti taikomi fotometrinėms charakteristikoms ir B, C bei D klasių priekinių žibintų ribos vertikaliosios padėties pokyčiui dėl šilumos poveikio patikrinti. 2.2. Bandymų metodai 2.2.1. Bandymai turi būti atliekami šioje taisyklėje nustatytais metodais. 2.2.2. Bet kuriam gamintojo atliekamam atitikties bandymui gali būti taikomi lygiaverčiai metodai, jei gaunamas už patvirtinimo bandymus atsakingos įgaliotosios institucijos leidimas. Gamintojas turi įrodyti, kad taikomi metodai yra lygiaverčiai šioje taisyklėje nustatytiems metodams. 2.2.3. Taikant pastraipų 2.2.1 ir 2.2.2 nurodymus, būtina reguliariai kalibruoti bandymų įrangą ir reguliuoti, kad atitiktų kompetentingos institucijos atliktus matavimus. 2.2.4. Visais atvejais turi būti taikomi šioje taisyklėje nurodyti standartiniai metodai, ypač administracinio patikrinimo ir pavyzdžių atrinkimo. 2.3. Pavyzdžių atrinkimo pobūdis Priekinių žibintų pavyzdžiai turi būti atsitiktine tvarka atrinkti iš vienodų gaminių partijos. Vienodų gaminių partija reiškia to paties tipo priekinių žibintų rinkinį, apibrėžtą pagal gamintojo gamybos metodus. Paprastai turi būti vertinama serijinė produkcija, pagaminta skirtingose gamyklose. Tačiau gamintojas gali grupuoti su tuo pačiu tipu susijusius duomenis, gautus iš skirtingų gamyklų, su sąlyga, kad taikoma ta pati kokybės sistema ir kokybės valdymas. 2.4. Išmatuotos ir užfiksuotos fotometrinės charakteristikos Su atrinktais priekiniais žibintais atliekami fotometriniai matavimai taisyklėje nurodytuose taškuose; rodmenys registruojami tik šiuose taškuose: 2.4.1. A klasės priekiniams žibintams: HV, LH, RH, 12,5L ir 12,5R 2.4.2. B klasės priekiniams žibintams: Emax, HV (1) tolimosios šviesos atveju, o taškai HV, 50R, 50L – artimosios šviesos atveju. 2.4.3. C ir D klasių priekiniams žibintams: Emax, HV (1) tolimosios šviesos atveju, o taškai HV, 0,86D/3,5R, 0,86D/3,5L – artimosios šviesos atveju. 2.5. Priimtinumo kriterijai Gamintojas atsakingas už bandymų rezultatų statistinį apdorojimą ir kartu su kompetentinga institucija už produkcijos priimtinumo kriterijų apibrėžimą, kad būtų laikomasi atitikties patikros techninių sąlygų, nustatytų šios taisyklės 9.1 pastraipoje. Priimtinumo kriterijai turi būti tokie, kad esant 95 % patikimumo lygiui, mažiausia tikimybė įveikti atrankinį patikrinimą pagal 7 priedą (pirmas pavyzdžių atrinkimas) būtų 0,95. (1) Kai tolimoji šviesa yra atitinkamai suderinama su artimąja šviesa, tolimosios šviesos atveju HV yra tas pats matavimo taškas, kaip ir artimosios šviesos atveju.

6 PRIEDAS ŽIBINTŲ SU PLASTIKINIAIS SKLAIDYTUVAIS REIKALAVIMAI – SKLAIDYTUVŲ ARBA MEDŽIAGOS BANDINIŲ IR SURINKTŲ ŽIBINTŲ BANDYMAS 1. BENDROSIOS TECHNINĖS SĄLYGOS 1.1. Pagal šios taisyklės 2.2.4 pastraipą pateikti bandiniai turi atitikti toliau 2.1 ir 2.5 pastraipose nurodytas technines sąlygas. 1.2. Du surinktų žibintų pavyzdžiai, pateikti pagal šios taisyklės 2.2.3 pastraipą, ir plastikiniai sklaidytuvai medžiagos požiūriu turi atitikti toliau 2.6 pastraipoje nurodytas technines sąlygas. 1.3. Su plastikinių sklaidytuvų pavyzdžiais arba medžiagos pavyzdžiais su reflektoriumi, su kuriuo bus montuojami (kai taikoma), chronologine tvarka, nurodyta šio priedo 1 priedėlio A lentelėje, atliekami patvirtinimo bandymai. 1.4. Tačiau jei žibinto gamintojas gali įrodyti, kad gaminys jau atitinka 2.1–2.5 pastraipose nurodytų bandymų arba lygiaverčių bandymų pagal kitą taisyklę reikalavimus, šių bandymų nereikia kartoti; privalomi tik tie bandymai, kurie nurodyti 1 priedėlio B lentelėje. 2. BANDYMAI 2.1. Atsparumas temperatūros pokyčiams 2.1.1. Bandymai Trims naujiems pavyzdžiams (sklaidytuvams) taikomi penki temperatūros ir drėgmės (SOD = santykinis oro drėgnumas) pokyčių ciklai pagal šią programą: 3 valandos 40 °C ± 2 °C temperatūroje ir 85–95 % SOD; 1 valanda 23 °C ± 5 °C temperatūroje ir 60–75 % SOD; 15 valandų –30 °C ± 2 °C temperatūroje; 1 valanda 23 °C ± 5 °C temperatūroje ir 60–75 % SOD; 3 valandos 80 °C ± 2 °C temperatūroje; 1 valanda 23 °C ± 5 °C temperatūroje ir 60–75 % SOD; Prieš šį bandymą mažiausiai keturias valandas pavyzdžiai turi būti laikomi 23 °C ± 5 °C temperatūroje 60–75 % SOD. Pastaba: Į vienos valandos trukmės 23 °C ± 5 °C temperatūroje laikotarpius turi būti įtraukiami perėjimo iš vienos temperatūros į kitą laikotarpiai, reikalingi tam, kad būtų išvengta šilumos smūgio poveikio. 2.1.2. Fotometriniai matavimai 2.1.2.1. Metodas Fotometriniai matavimai su pavyzdžiais turi būti atliekami prieš bandymą ir po jo. Tokie matavimai, naudojant standartinę (etaloninę) lempą, turi būti atliekami šiuose taškuose: B 50, 50L ir 50R – B klasės priekiniams žibintams, 0,86D/3,5R, 0,86D/3,5L, 0,50U/1,5L ir 1.5R – C ir D klasių artimosios šviesos arba artimosios (tolimosios) šviesos žibintams; Emax tolimosios šviesos žibinto spinduliui arba artimosios (tolimosios) šviesos žibintui; 2.1.2.2. Rezultatai Kiekvieno pavyzdžio prieš bandymą ir po jo išmatuotų fotometrinių verčių svyravimai neturi viršyti 10 %, įskaitant leidžiamuosius fotometrinių matavimų tvarkos nuokrypius. 2.2. Atsparumas atmosferos ir cheminių medžiagų poveikiui 2.2.1. Atsparumas atmosferos poveikiui Trys nauji pavyzdžiai (sklaidytuvai arba medžiagos pavyzdžiai) yra veikiami spinduliuotės, skleidžiamos šaltinio, kurio spektrinis energijos pasiskirstymas panašus į 5 500 K ir 6 000 K temperatūros juodojo kūno spektrinį energijos pasiskirstymą. Kad būtų kiek įmanoma sumažinta bangų, kurių ilgis mažesnis kaip 295 nm ir didesnis kaip 2 500 nm, spinduliuotė, tarp spinduliuotės šaltinio ir pavyzdžių turi būti įtaisyti tam tikri filtrai. Pavyzdžiai veikiami 1 200 W/m2 ± 200 W/m2 energijos srautu tiek laiko, kad jų gautas šviesos energijos kiekis būtų 4 500 MJ/m2 ± 200 MJ/m2. Bandymo įrenginio viduje, vienodame lygyje su pavyzdžiais padėto juodo skydelio temperatūra turi būti 50 °C ± 5 °C. Kad pavyzdžiai būtų veikiami tolygiai, jie turi suktis aplink spinduliuotės šaltinį 1–5/min. dažniu. Pavyzdžiai apipurškiami 23 °C ± 5 °C temperatūros distiliuotu vandeniu, kurio savitasis laidumas mažesnis kaip 1 mS/m, tokiu ciklu: purškiama 5 minutes; džiovinama 25 minutes. 2.2.2. Atsparumas cheminėms medžiagoms Atlikus 2.2.1 pastraipoje aprašytą bandymą ir 2.2.3.1 pastraipoje aprašytą matavimą, minėtųjų trijų pavyzdžių išorinis paviršius veikiamas 2.2.2.1 pastraipoje aprašytu mišiniu pagal 2.2.2.2 pastraipoje nurodytą tvarką. 2.2.2.1. Bandymo mišinys Bandymo mišinį sudaro: 61,5 % n-heptano, 12,5 % toluolo, 7,5 % etilo tetrachlorido, 12,5 % trichloretileno ir 6 % ksilolo (nurodyti tūrio procentai). 2.2.2.2. Bandymo mišinio naudojimas Medvilninio audinio skiautė įmirkoma (pagal ISO 105) 2.2.2.1 pastraipoje aprašytame mišinyje ir per 10 sekundžių dešimčiai minučių prispaudžiama prie pavyzdžio išorinio paviršiaus 50 N/cm slėgiu (toks slėgis atitinka slėgį, gaunamą 14 × 14 mm bandomąjį paviršių veikiant 100 N jėga). Per šį 10 minučių laikotarpį audinys dar kartą įmirkomas mišinyje, kad naudojamo skysčio sudėtis nuolat būtų tokia pati kaip nustatyto bandymų mišinio. Bandymo metu leidžiama kompensuoti pavyzdį veikiantį slėgį, kad pavyzdys nesuskiltų. 2.2.2.3. Valymas Baigus naudoti bandymo mišinį, pavyzdžiai turi būti džiovinami atvirame ore ir nuplaunami 2.3 pastraipoje aprašytu tirpalu. (Atsparumas valymo priemonėms) 23 °C ± 5 °C. Vėliau pavyzdžiai kruopščiai skalaujami 23 °C ± 5 °C temperatūros distiliuotu vandeniu, kurio sudėtyje yra ne daugiau kaip 0,2 % priemaišų, ir nušluostomi minkšto audeklo skiaute. 2.2.3. Rezultatai 2.2.3.1. Po atsparumo atmosferos poveikiui bandymo išorinis pavyzdžių paviršius neturi būti įtrūkęs, subraižytas, apdaužytas ar deformuotas, o šviesos perdavimo vidurkis , gautas matuojant tris pavyzdžius pagal šio priedo 2 priedėlyje aprašytą tvarką, neturi viršyti 0,020 (Δtm ≤ 0,020). 2.2.3.2. Po atsparumo cheminėms medžiagoms bandymo, ant pavyzdžių neturi būti jokių cheminių medžiagų dėmių, galinčių sukelti srauto sklaidos pokyčius, kurių kaitos vidurkis , gautas matuojant tris pavyzdžius pagal šio priedo 2 priedėlyje aprašytą tvarką, neturi viršyti 0,020 (Δdm ≤ 0,020). 2.3. Atsparumas valymo priemonėms ir angliavandeniliams 2.3.1. Atsparumas valymo priemonėms Trijų pavyzdžių (sklaidytuvų arba medžiagos bandinių) išorinis paviršius įkaitinamas iki 50 °C ± 5 °C temperatūros, po to 5 minutėms pamerkiamas į 23 °C ± 5 °C temperatūros mišinį, kurį sudaro 99 dalys distiliuoto vandens su ne daugiau kaip 0,02 % priemaišų ir viena dalis alkilarilo sulfonato. Po bandymo pavyzdžiai džiovinami 50 °C ± 5 °C temperatūroje. Pavyzdžių paviršius turi būti nuvalytas drėgnu audeklu. 2.3.2. Atsparumas angliavandeniliams Šių trijų pavyzdžių išorinis paviršius vieną minutę nestipriai trinamas medvilninio audeklo skiaute, įmirkyta mišinyje, sudarytame iš 70 % n-heptano ir 30 % toluolo (nurodyti tūrio procentai), paskui džiovinamas atvirame ore. 2.3.3. Rezultatai Po abiejų iš eilės atliktų anksčiau aptartų bandymų, vidutinė perdavimo kaitos vertė , gauta išmatavus tris pavyzdžius pagal šio priedo 2 priedėlyje aprašytą tvarką, neturi viršyti 0,010 (Δtm ≤ 0,010). 2.4. Atsparumas mechaniniam poveikiui 2.4.1. Mechaninio poveikio metodas Su trijų naujų pavyzdžių (sklaidytuvų) išoriniu paviršiumi atliekamas tolygaus mechaninio poveikio bandymas pagal šio priedo 3 priedėlyje aprašytą metodą. 2.4.2. Rezultatai Pokyčiai po bandymo: perdavimo : sklaidos : turi būti matuojami pagal 2 priedėlyje aprašytą tvarką, šios taisyklės 2.2.4.1.1 pastraipoje nurodytoje vietoje. Trijų pavyzdžių vidutinė vertė turi būti tokia: Δtm ≤ 0,100; Δdm ≤ 0,050 2.5. Dangų, jei jos naudojamos, sukibimo bandymas 2.5.1. Pavyzdžio paruošimas 20 mm × 20 mm dydžio sklaidytuvo dangos plotelis skustuvo ašmenimis arba adata padalijamas į tinklelį su maždaug 2 mm x 2 mm dydžio akimis. Ašmenis arba adatą veikiantis slėgis turi būti pakankamas, kad būtų perpjauta (perdurta) bent danga. 2.5.2. Bandymo aprašas Naudojama lipnioji juosta, kurios sukibimo jėga, išmatuota šio priedo 4 priedėlyje aprašytomis standartinėmis sąlygomis, lygi 2 N (pločio cm) ± 20 %. Ši lipnioji ne mažiau kaip 25 mm pločio juosta mažiausiai penkias minutes laikoma prispausta prie paviršiaus, paruošto, kaip nurodyta 2.5.1 pastraipoje. Tuomet lipniosios juostos galas apkraunamas taip, kad sukibimo su paviršiumi jėgą išlygintų šiam paviršiui statmena jėga. Tada juosta nuplėšiama traukiant pastoviu 1,5 m/s ± 0,2 m/s greičiu. 2.5.3. Rezultatai Tinklelio plote neturi būti žymių apgadinimų. Leistini apgadinimai tik tinklelio linijų sankirtose arba pjūvių kraštuose, tačiau apgadintas plotas neturi viršyti 15 % tinklelio paviršiaus ploto. 2.6. Surinkto priekinio žibinto su plastikiniu sklaidytuvu bandymai 2.6.1. Sklaidytuvo paviršiaus atsparumas mechaniniam poveikiui 2.6.1.1. Bandymai Su žibinto pavyzdžio Nr. 1 sklaidytuvu atliekamas 2.4.1 pastraipoje aprašytas bandymas. 2.6.1.2. Rezultatai Atlikus bandymą pagal šios taisyklės reikalavimus, atliktų fotometrinių matavimų rezultatai neturi daugiau kaip 30 % viršyti didžiausiųjų reikšmių, nustatytų taške HV, ir neturi būti daugiau kaip 10 % mažesni už mažiausias vertes, nustatytas B klasės žibintui taškuose 50 L ir 50 R, C ir D klasių žibintams – 0,86D/3,5R, 0,86D/3,5L. 2.6.2. Dangų, jei jos naudojamos, sukibimo bandymas Su žibinto pavyzdžio Nr. 2 sklaidytuvu atliekamas 2.5 pastraipoje aprašytas bandymas. 3. PRODUKCIJOS ATITIKTIES PATIKRA Sklaidytuvams gaminti naudojamų medžiagų atžvilgiu pripažįstama, kad serijos žibintai atitinka šios taisyklės reikalavimus, jei: 3.1.1. Po atsparumo cheminėms, valymo medžiagoms ir angliavandeniliams bandymo, išoriniame pavyzdžių paviršiuje nėra plika akimi matomų įtrūkimų, apdaužymų ar deformacijos (žr. 2.2.2, 2.3.1 ir 2.3.2 pastraipas); 3.1.2. Po 2.6.1.1 pastraipoje aprašyto bandymo 2.6.1.2 pastraipoje nurodytuose taškuose išmatuotos fotometrinės vertės neperžengia šioje taisyklėje nustatytų produkcijos atitikties ribų. 3.2. Jei rezultatai neatitinka reikalavimų, turi būti atlikti bandymai su kitais atsitiktinai atrinktais žibintų pavyzdžiais. 1 PRIEDĖLIS PATVIRTINIMO BANDYMŲ CHRONOLOGINĖ TVARKA A. Plastikinių medžiagų (sklaidytuvų arba medžiagos bandinių, pateiktų pagal šios taisyklės 2.2.4 pastraipą) bandymai. Bandiniai — Bandymai Sklaidytuvai arba medžiagos bandiniai Sklaidytuvai 1 2 3 4 5 6 7 8 9 10 11 12 13 1.1. Ribotoji fotometrija (2.1.2.) x x x 1.1.1. Temperatūros pokytis (2.1.1.) x x x 1.1.2. Ribotoji fotometrija (2.1.2.) x x x 1.2.1. Perdavimo matavimas x x x x x x x x x 1.2.2. Sklaidos matavimas x x x x x x 1.3. Atmosferos poveikis (2.2.1.) x x x 1.3.1. Perdavimo matavimas x x x 1.4. Cheminės medžiagos (2.2.2.) x x x 1.4.1. Sklaidos matavimas x x x 1.5. Valymo medžiagos (2.3.1.) x x x 1.6. Angliavandeniliai (2.3.2.) x x x 1.6.1. Perdavimo matavimas x x x 1.7. Mechaninis poveikis (2.4.1.) x x x 1.7.1. Perdavimo matavimas x x x 1.7.2. Sklaidos matavimas x x x 1.8. Sukibimas (2.5.) x B. Surinktų žibintų bandymai (pateiktų pagal šios taisyklės 2.2.3 pastraipą). Bandymai Surinktas žibintas Pavyzdžio Nr. 1 2 2.1. Mechaninis poveikis (2.6.1.1.) x 2.2. Fotometrija (2.6.1.2.) x 2.3. Sukibimas (2.6.2.) x 2 PRIEDĖLIS ŠVIESOS SKLAIDOS IR PERDAVIMO MATAVIMO BŪDAS 1. ĮRANGA (žr. paveikslą) Kolimatoriaus K spindulį, kurio pusinę divergenciją β/2 = 17,4 × 104 rd riboja diafragma Dτ su 6 mm skersmens anga, prieš kurią pastatytas stovas su pavyzdžiu. Glaudžiamasis achromatinis sklaidytuvas L2 su sferinės aberacijos korekcija sieja diafragmą Dτ su imtuvu R; sklaidytuvo L2 skersmuo turi būti toks, kad neribotų pavyzdžio sklaidomos šviesos kūgio, kurio pusinis viršūnės kampas β/2 = 14°. Sklaidytuvo L2 vaizdo židinio plokštumoje pastatyta žiedo pavidalo diafragma, kurios kampai αo/2 = 1° ir αmax/2 = 12°. Nepermatomos centrinės diafragmos dalies paskirtis – pašalinti tiesiogiai iš šviesos šaltinio sklindančią šviesą. Centrinę diafragmos dalį turi būti įmanoma patraukti iš šviesos spindulio sklidimo kelio taip, kad ją būtų galima grąžinti tiksliai į pradinę vietą. Atstumas L2 Dτ ir sklaidytuvo L2 židinio nuotolis F2 (1) parenkamas taip, kad Dτ atvaizdas visiškai uždengtų imtuvą R. Jei pradinio krintančio srauto stiprumas yra 1 000 vienetų, tai kiekvieno matavimo absoliutusis tikslumas turi būti didesnis negu 1 vienetas. 2. MATAVIMAI Turi būti išmatuoti šie dydžiai: Dydis Su pavyzdžiu Su centrine DD dalimi Reikšmė T1 ne ne Krintantis pradinis srautas T2 taip (prieš bandymą) ne Naujos medžiagos perduodamas srautas 24° lauke T3 taip (po bandymo) ne Išbandytos medžiagos perduodamas srautas 24° lauke T4 taip (prieš bandymą) taip Naujos medžiagos išsklaidytas srautas T5 taip (po bandymo) taip Išbandytos medžiagos išsklaidytas srautas (1) L2 rekomenduojama naudoti apytiksliai 80 mm židinio nuotolį. 3 PRIEDĖLIS PURŠKIMO BANDYMO METODAS 1. BANDYMO ĮRANGA 1.1. Purkštuvas Purkštuvo antgalis turi būti 1,3 mm skersmens, kad skystį būtų galima purkšti 0,24 ± 0,02 l/min. greičiu, esant 6 barų – 0, +0,5 baro darbiniam slėgiui. Šiomis darbinėmis sąlygomis, ant bandomojo paviršiaus, esančio 380 mm ± 10 mm atstumu nuo purkštuvo antgalio, turi susidaryti 170 mm ± 50 mm dydžio vėduoklinis medžiagos pasiskirstymas. 1.2. Bandymo mišinys Bandymo mišinys turi būti sudarytas iš: silikatinio smėlio, kurio kietumas pagal Moso skalę –7, o smiltys nuo 0 iki 0,2 mm dydžio ir būdingas įprastas pasiskirstymas; kampinis koeficientas 1,8–2; vandens, kurio kietumas ne didesnis kaip 205 g/m3; į litrą vandens dedama 25 g smėlio. 2. BANDYMAS Žibinto sklaidytuvo išorinis paviršius vieną arba daugiau kaip vieną kartą veikiamas smėlio srove, kaip aprašyta anksčiau. Srovė į bandomąjį paviršių turi būti purškiama beveik statmenai. Paviršiaus dilimas tikrinamas naudojantis vienu ar keliais etaloniniais stiklo pavyzdžiais, pridedant juos prie bandomų sklaidytuvų. Mišinio purškiama tol, kol 2 priedėlyje aprašytais metodais išmatuotos pavyzdžio arba pavyzdžių šviesos sklaidos pokytis tampa lygus: Kad būtų patikrinta, ar visas bandomas paviršius nudilo vienodai, gali būti naudojami etaloniniai pavyzdžiai. 4 PRIEDĖLIS LIPNIOSIOS JUOSTOS SUKIBIMO BANDYMAS 1. PASKIRTIS Šiuo metodu galima išmatuoti lipniosios juostos sukibimo su stiklo plokštele linijinę jėgą standartinėmis sąlygomis. 2. PRINCIPAS Matuojama jėga, kurios reikia atplėšti lipniąją juostą nuo stiklo plokštelės 90° kampu. 3. ATMOSFEROS SĄLYGOS Aplinkos temperatūra turi būti 23 °C ± 5 °C, o santykinis oro drėgnumas –65 ± 15 %. 4. BANDINIAI Prieš bandymą bandomasis lipniosios juostos ritinėlis turi būti 24 valandas laikomas nurodytomis atmosferos sąlygomis (žr. 3 pastraipą). Iš kiekvieno ritinėlio turi būti išbandyti penki 400 mm ilgio bandiniai. Bandiniai iš ritinėlio turi būti paimti prieš tai atvyniojus juostelę per tris apsukimus ir atvyniotą dalį išmetus. 5. TVARKA Bandymas atliekamas 3 pastraipoje nurodytomis aplinkos sąlygomis. Ritinėlį išvyniojant apytiksliai 300 mm/s greičiu, paimamos penkios bandomosios atkarpos, kurios per 15 sekundžių prilipinamos šiuo būdu: Juostelė lipinama prie stiklo plokštelės palaipsniui, nestipriai patrinant pirštu išilgai, pernelyg nespaudžiant; tarp juostelės ir stiklo plokštelės neturi likti oro burbuliukų. Bandinys nurodytomis aplinkos sąlygomis paliekamas 10 minučių. Apytiksliai 25 mm bandomosios atkarpos atplėšiama nuo plokštelės bandiniui statmena kryptimi. Plokštelė įtvirtinama, o laisvasis juostelės galas atlenkiamas atgal 90° kampu. Jėga naudojama taip, kad juostelės ir plokštelės skiriamoji linija būtų statmena šios jėgos vektoriui ir statmena plokštelei. Juostelė plėšiama 300 mm/s ± 30 mm/s greičiu ir registruojama juostelei atplėšti reikalinga jėga. 6. REZULTATAI Matavimo rezultatas yra apskaičiuotasis penkių gautųjų reikšmių vidurkis. Ši vertė išreiškiama niutonais juostos pločio centimetrui.

7 PRIEDAS MAŽIAUSI INSPEKTORIAUS ATLIEKAMO PAVYZDŽIŲ ATRINKIMO REIKALAVIMAI 1. BENDROJI INFORMACIJA 1.1. Šios taisyklės atitikties reikalavimų, jei yra, mechaniniu ir geometriniu atžvilgiu laikomasi, jei skirtumai neviršija įprastų gamybos nuokrypių. Ši sąlyga taip pat taikoma spalvai. Fotometrinių charakteristikų atžvilgiu serijinės gamybos priekinių žibintų atitiktis neginčijama, jei atliekant bet kurio atsitiktinai pasirinkto priekinio žibinto su standartine kaitinamąja lempa fotometrinių charakteristikų bandymą: 1.2.1. A klasės priekiniai žibintai: jokia išmatuota vertė nenukrypsta nuo šioje taisyklėje nustatytos vertės daugiau kaip 20 %. B, C ir D klasių priekiniai žibintai: 1.2.2.1. jokia išmatuota vertė nenukrypsta nuo šioje taisyklėje nustatytos vertės daugiau kaip 20 %. Vertės III zonoje B klasės priekiniams žibintams, 1 zonoje C ir D klasių priekiniams žibintams daugiausia gali nukrypti atitinkamai: 0,3 liukso atitinka 20 % 0,45 liukso atitinka 30 % 1.2.2.2. jei tolimosios šviesos spindulio atveju HV yra 0,75 Emax atitinkančios izoliuksės viduje, bet kuriame matavimo taške, apibrėžtame šios taisyklės 6.2.3.2 ir 6.3.2.2 pastraipose, pastebimas leistinasis didžiausių fotometrinių verčių nuokrypis +20 %, o mažiausių verčių leistinasis nuokrypis –20 % 1.2.3. Jei anksčiau aprašytų bandymų rezultatai neatitinka reikalavimų, bandymai turi būti pakartoti naudojant kitą standartinę kaitinamąją lempą. 1.2.4. Į priekinius žibintus su akivaizdžiais defektais neatsižvelgiama. 2. PIRMASIS PAVYZDŽIŲ ATRINKIMAS Pirmą kartą atrenkant pavyzdžius, keturi žibintai pasirenkami atsitiktine tvarka. Pirmasis pavyzdys iš dviejų pažymimas raide A, antrasis pavyzdys iš dviejų – raide B. 2.1. Atitiktis neginčijama Atlikus šio priedo 1 pav. pavaizduotą pavyzdžių atrinkimo procedūrą, serijinės gamybos žibintų atitiktis neginčijama, jeigu įrenginių išmatuotųjų verčių nuokrypiai yra tokie: 2.1.1.1. pavyzdys A A1: vienas priekinis žibintas 0 % vienas priekinis žibintas ne daugiau kaip 20 % A2: abu priekiniai žibintai daugiau kaip 0 % bet ne daugiau kaip 20 % pereinama prie pavyzdžio B 2.1.1.2. pavyzdys B B1: abu priekiniai žibintai 0 % 2.2. Atitiktis ginčytina Atlikus šio priedo 1 pav. parodytą pavyzdžių atrinkimo procedūrą, serijinės gamybos priekinių žibintų atitiktis ginčytina ir iš gamintojo reikalaujama, kad jo gaminiai atitiktų reikalavimus (suderinimas), jeigu įrenginių išmatuotųjų verčių nuokrypiai yra tokie: 2.2.1.1. pavyzdys A A3: vienas priekinis žibintas ne daugiau kaip 20 % vienas priekinis žibintas daugiau kaip 20 % bet ne daugiau kaip 30 % 2.2.1.2. pavyzdys B B2: A2 atveju vienas priekinis žibintas daugiau kaip 0 % bet ne daugiau kaip 20 % vienas priekinis žibintas ne daugiau kaip 20 % B3: A2 atveju vienas priekinis žibintas 0 % vienas priekinis žibintas daugiau kaip 20 % bet ne daugiau kaip 30 % 2.3. Patvirtinimo anuliavimas Atitiktis ginčijama ir taikoma 11 pastraipa, jei atlikus šio priedo 1 pav. parodytą pavyzdžių atrinkimo procedūrą, priekinių žibintų išmatuotųjų verčių nuokrypiai yra: 2.3.1. pavyzdys A A4: vienas priekinis žibintas ne daugiau kaip 20 % vienas priekinis žibintas daugiau kaip 30 % A5: abu priekiniai žibintai daugiau kaip 20 % 2.3.2. pavyzdys B B4: A2 atveju vienas priekinis žibintas daugiau kaip 0 % bet ne daugiau kaip 20 % vienas priekinis žibintas daugiau kaip 20 % B5: A2 atveju abu priekiniai žibintai daugiau kaip 20 % B6: A2 atveju vienas priekinis žibintas 0 % vienas priekinis žibintas daugiau kaip 30 % 3. PAKARTOTINIS PAVYZDŽIŲ ATRINKIMAS A3, B2 ir B3 atvejais per du mėnesius nuo pranešimo būtina atlikti pakartotinį pavyzdžių atrinkimą. Iš gaminių, pagamintų atlikus derinimą, imamas trečiasis pavyzdys C, kurį sudaro du priekiniai žibintai. 3.1. Atitiktis neginčijama Atlikus šio priedo 1 pav. parodytą pavyzdžių atrinkimo procedūrą, serijinės gamybos būdu pagamintų priekinių žibintų atitiktis neginčijama, jeigu įrenginių išmatuotųjų verčių nuokrypiai yra tokie: 3.1.1.1. pavyzdys C C1: vienas priekinis žibintas 0 % vienas priekinis žibintas ne daugiau kaip 20 % C2: abu priekiniai žibintai daugiau kaip 0 % bet ne daugiau kaip 20 % pereinama prie pavyzdžio D 3.1.1.2. pavyzdys D D1: C2 atveju abu priekiniai žibintai 0 % 3.2. Atitiktis ginčytina Atlikus šio priedo 1 pav. parodytą pavyzdžių atrinkimo procedūrą, serijinės gamybos žibintų atitiktis ginčytina ir iš gamintojo reikalaujama, kad jo gaminiai atitiktų reikalavimus (suderinimas), jeigu įrenginių išmatuotųjų verčių nuokrypiai yra tokie: 3.2.1.1. pavyzdys D D2: C2 atveju vienas priekinis žibintas daugiau kaip 0 % bet ne daugiau kaip 20 % vienas priekinis žibintas ne daugiau kaip 20 % 3.3. Patvirtinimo paskelbimas netekusiu galios Atitiktis ginčijama ir taikoma 11 pastraipa, jei atlikus šio priedo 1 pav. parodytą pavyzdžių atrinkimo procedūrą, priekinių žibintų išmatuotųjų verčių nuokrypiai yra: 3.3.1. pavyzdys C C3: vienas priekinis žibintas ne daugiau kaip 20 % vienas priekinis žibintas daugiau kaip 20 % C4: abu priekiniai žibintai daugiau kaip 20 % 3.3.2. pavyzdys D D3: C2 atveju vienas priekinis žibintas 0 arba daugiau kaip 0 % vienas priekinis žibintas daugiau kaip 20 %